Platanas

Platanas (Platanus) – magnolijūnų (Magnoliophyta) skyriaus, plataninių (Platanaceae) šeimos plačialapių vienanamių medžių gentis, kurio moteriški ir vyriški žirgininiai žiedai sukrauti ant to paties vieno medžio.

Visos platanų rūšys, išskyrus Platanus kerrii, prieš šaltą sezoną meta lapus.

Savaime paplitę Šiaurės pusrutulyje – Šiaurės Amerikoje, pietinėje Europoje, Azijoje.britannica.com / Plane tree Auga upių pakrantėse, šlapynėse, nors gerai ištveria ir sausras.

Tai stambūs, iki 25–50 m aukščio užaugantys medžiai. Senų medžių kamienai ir apatinės šakos storos. Kamienų žievė lupasi nedideliais, plonais lakšteliais.

Rimta visų platanų genties liga pasireiškianti pavasarį yra degulių liga, kurią jiems sukelia Apiognomonia veneta grybelis. Šiai ligai progresavus, lapo tam tikra dalis apie gyslą pagelsta, paruduoja, lapas dalinai susiraito ir medis praranda dalį ar visus lapus, ūgliams žuvus, šakų stiebeliai nudžiūna.uky.edu / American Sycamore; University of Kentucky, College of Agriculture, Food and Environment.forestresearch.gov.uk / Anthracnose of plane (Apiognomonia veneta)  Ypač nuo jos nukenčia vakariniai platanai, mažiau klevalapiai, o rytiniai platanai atspariausi.ag.umass.edu / Sycamore Anthracnose; University of Massachusetts Amherst

 Platanai Lietuvoje 
Lietuvoje kartais auginami:
 klevalapiai platanai (Platanus × acerifolia)
 vakariniai platanai (Platanus occidentalis)
Platanai nukenčia nuo didesnių žiemos šalčių. Keletas platanų auga Kaune esančiame Vytauto Didžiojo universiteto Botanikos sode. Palankesnės sąlygos jiems augti yra vakarinė Lietuvos dalis, ypač pajūrio rajonai.

 Rūšių klasifikacija 
Platanų gentyje išskiriamos 2 pogentėsbrill.com / Wood of Platanus Kerrii; In: IAWA Journal. Author: E. A. Wheeler | 01 Jan 1995 su 8 rūšimisworldfloraonline.org / Platanus L. ir 1 hibridu:

Pogentė: Castaneophyllum Leroy; 1 rūšis:
 Platanus kerrii Gagnep. 1939
Pogentė: Platanus Leroy; 7 rūšys ir 1 hibridas:
 Platanus gentryi Nixon & J.M.Poole 2003
 Platanus mexicana Moric. 1837
 Platanus occidentalis L. 1753 – Vakarinis platanas
 Platanus orientalis L. 1753 – Rytinis platanas
 Platanus racemosa Nutt. 1842
 Platanus rzedowskii Nixon & J.M.Poole 2003
 Platanus wrightii S.Watson 1875
hibridas:
 Platanus × acerifolia (Aiton) Willd. 1805 – Klevalapis platanas

 Galerija 

 Šaltiniai 

Kategorija:Plataniniai
Kategorija:Magnolijūnai
Kategorija:Medžiai ir krūmai